Virallinen lehti nro C 362 , 02/12/1996 s. 0275



A4-0355/96 Päätöslauselma komission tiedonannosta «Toimintasuunnitelma kuluttajien oikeussuojakeinoista ja kuluttajariita-asioiden ratkaisemisesta sisämarkkinoilla» (KOM(96)0013 - C4-0195/96) Euroopan parlamentti, joka - ottaa huomioon komission tiedonannon (KOM(96)0013 - C4-0195/96), - ottaa huomioon perustamissopimukset, joita on muutettu Euroopan unionista tehdyllä sopimuksella, ja erityisesti EY:n perustamissopimuksen 6 ja 129 a artiklan, - ottaa huomioon tuomioistuinten toimivallasta ja tuomioiden täytäntöönpanosta siviili- ja kauppaoikeudellisissa asioissa 27. syyskuuta 1968 hyväksytyn Brysselin yleissopimuksen ((EYVL C 189, 28.7.1990, s. 1)), - ottaa huomioon harhaanjohtavaa mainontaa koskevien jäsenvaltioiden lakien, asetusten ja hallinnollisten määräysten lähentämisestä 10. syyskuuta 1984 annetun neuvoston direktiivin 84/450/ETY ((EYVL L 250, 19.9.1984, s. 17)), - ottaa huomioon muualla kuin elinkeinonharjoittajan toimitiloissa neuvoteltuja sopimuksia koskevasta kuluttajansuojasta 20. joulukuuta 1985 annetun neuvoston direktiivin 85/577/ETY ((EYVL L 372, 31.12.1985, s. 31)), - ottaa huomioon kuluttajasta ja vahingonkorvauksista 13. maaliskuuta 1987 antamansa päätöslauselman ((EYVL C 99, 13.4.1987, s. 203)), - ottaa huomioon sopimusvelvoitteisiin sovellettavasta laista 19. kesäkuuta 1980 hyväksytyn Rooman yleissopimuksen ((EYVL L 266, 9.10.1980, s. 1)), - ottaa huomioon kuluttajasopimusten kohtuuttomista ehdoista 5. huhtikuuta 1993 annetun direktiivin 93/13/ETY ((EYVL L 95, 21.4.1993, s. 29)), - ottaa huomioon oikeusasioita ja kansalaisten oikeuksia käsittelevän valiokunnan mietinnön ja ympäristö-, terveys- ja kuluttajansuojavaliokunnan lausunnon (A4-0355/96), A. katsoo, että sisämarkkinoiden toteutuminen ja yhteisön kuluttajien suuri liikkuvuus koko Euroopan unionin alueella ovat tuoneet mukanaan oikeuden suorittaa hankintoja toisessa jäsenvaltiossa ja talouden toimijoille oikeuden tavaroiden ja palvelujen etämyyntiin sekä erityisesti rajojen yli ulottuvan liiketoiminnan lisääntymisen, B. katsoo kuitenkin, että näiden mahdollisuuksien olemassaolosta ja siitä, että kuluttajat ja talouden toimijat käyttävät näitä oikeuksia, aiheutuu lukuisia rajojen yli ulottuvia kuluttaja-alan riita-asioita, C. katsoo, että nämä riita-asiat ovat luonteeltaan sellaisia, että niihin liittyy monia ongelmia, kuten vaikeus toimia kanteen vastaanottavan osapuolen paikkakunnan tuomioistuimessa ja vaikeudet, jotka liittyvät asian alustavassa selvittämisessä tarvittavaan todistusaineistoon, toisesta maasta annettaviin lausuntoihin tai tiedonantoihin ja tuomion täytäntöönpanoon eri maassa kuin missä tuomion antanut tuomioistuin sijaitsee, sekä muut prosessuaaliset vaikeudet, ja että tämänkaltaiset ongelmat johtavat lopulta siihen, että kuluttaja ei todellisuudessa pidä kiinni oikeuksistaan, D. katsoo, että vähemmän tärkeitä rajat ylittäviä vaatimuksia varten laadittu yhtenäinen asiakirja voisi olla riittävä keino antaa kuluttajille kaikki tarpeellinen tieto tapaukseen sovellettavasta laista, tuomioistuinoikeudesta, käytettävissä olevista oikeudellista toimista ja käytettävissä olevista keinoista ratkaista riita tuomioistuinten ulkopuolisella menettelyllä, E. toteaa, että näiden ongelmien lisäksi kuluttaja-asioissa on niille ominaisena vaikeutena ennen kaikkea riidan kohteen taloudellisen arvon ja oikeustaistelun aiheuttamien kulujen välinen suhteettomuus, F. katsoo, että on välttämätöntä tarjota yleisesti Euroopan kansalaisille keinot rajojen yli ulottuvien kuluttajariita-asioiden, myös vähäisempien, ratkaisemiseksi kohtuullisin kustannuksin ja asianmukaisin takuin, G. katsoo, että paras keino ratkaista rajojen yli ulottuvat ja kuluttajia koskevat riita-asiat on ottaa käyttöön yhtenäisiä asiakirjoja, joiden avulla nämä riita-asiat voidaan ratkaista, H. katsoo, että oikeussuojakeinojen käyttäminen on nykyään jokaisen perusoikeus ja välttämätön edellytys oikeusvarmuuden takaamiseksi sekä kansallisen että yhteisön oikeuden ollessa kyseessä, I. toteaa, että lähes kaikki jäsenvaltiot antavat kuluttajalle valinnaisen mahdollisuuden oikeusasteisiin vetoamisen ohella käyttää kuluttajariita- asioissa erilaisia tuomioistuinten ulkopuolisia menettelyjä, J. korostaa, että tällaisten menettelyjen on täytettävä vähimmäisvaatimukset, joilla taataan päättävän elimen puolueettomuus sekä menettelyn tehokkuus, julkisuus ja avoimuus, K. muistuttaa, että kuluttajalle on tehokkuus- ja oikeusvarmuusperiaatteen mukaisesti taattava mahdollisuus käyttää myös tavanomaista oikeusmenettelyä, kun kaikkia tuomioistuinten ulkopuolisia sovittelutapoja on kokeiltu ja jos ne eivät ole tuoneet ratkaisua, L. toteaa lisäksi, että miltei kaikissa jäsenvaltioissa on muutettu jo olemassa olevia oikeusmenettelyjä luomalla yksinkertaistettuja menettelyjä ja perustamalla erityismenettelyjä yksinomaan kuluttajien käyttöön, M. suhtautuu myönteisesti komission toimintasuunnitelmaan, N. katsoo, että toimintasuunnitelmassa kuluttajien oikeussuojakeinoista ja kuluttaja-asioiden ratkaisemisesta sisämarkkinoilla tarkoitettujen aloitteiden oikeudellinen perusta voi olla ainoastaan EY:n perustamissopimuksen 129 a artikla, O. katsoo, että EY:n perustamissopimuksen 6 artiklassa, sellaisena kuin se on muutettuna Euroopan unionista tehdyllä sopimuksella, vahvistetaan kansalaisuuteen perustuvan syrjinnän kieltämisen periaate, mistä seuraa velvoite taata kuluttajille oikeussuojakeinojen saatavuus tasapuolisin ehdoin, P. katsoo, että Euroopan unionin jäsenvaltioiden on edistettävä oikeudellista yhteistyötä Euroopan unionissa erityisesti hyödyntämällä mahdollisimman hyvin Euroopan unionista tehdyn sopimuksen K.1 artiklan tarjoamat mahdollisuudet, Q. katsoo, että toimintasuunnitelman mukaisten toimenpiteiden voidaan katsoa täydentävän kouluttajien etujen suojaamiseen liittyviä kieltokanteita koskevaa direktiiviehdotusta ((EYVL C 107, 13.4.1996, s. 3)) ja kokeiluhankkeita, joilla jo tähdätään kuluttajien oikeussuojakeinojen saatavuuden parantamiseen, R. katsoo, että kuluttajien oikeussuojakeinojen saatavuuden ongelmalla on niin suuri merkitys, että yhteisön toimet ovat perusteltuja, koska tavoitteita ei voida saavuttaa riittävän hyvin yksinomaan jäsenvaltioiden toimenpiteillä, S. katsoo, että on vahvistettava yhtenäinen toimintakehys, jonka avulla kuluttajien oikeussuojan saatavuus toteutuu todellisuudessa; 1. Pyytää komissiota ottamaan huomioon tähän päätöslauselmaan sisältyvät yleiset huomiot; 2. On komission kanssa samaa mieltä siitä, että oikeussuojakeinojen ja tuomioistuinten ulkopuolisten menettelyjen käyttämisen helpottamiseksi on välttämätöntä luoda eurooppalainen yksinkertaistettu malli tiettyä summaa vähempiarvoisten yhteisön sisäisten riita-asioiden ratkaisemiseksi, ja pyytää komissiota ottamaan käyttöön eurooppalaisen mallin toimintasuunnitelmassa esitettyjen vaiheiden mukaisesti; 3. Pyytää komissiota laatimaan uusia ehdotuksia muissa kuin jäsenmaissa asuvien Euroopan kansalaisten kansallisten oikeussuojakeinojen käyttämisen helpottamiseksi; 4. Pyytää komissiota lyhentämään liitteessä I lueteltujen oikeussuojakeinojen ja tuomioistuinten ulkopuolisten menettelyjen käyttämistä koskevien järjestelyjen kokeilukautta ('Alustava aikataulu suunniteltujen aloitteiden täytäntöönpanoa varten toteutettaville toimenpiteille'); 5. Pitää myönteisenä komission julkaisemaa «Opasta oikeusavusta Euroopan talousalueella», joka on saatavilla kaikilla yhteisön kielillä ja joka toimitetaan veloituksetta kaikille asiasta kiinnostuneille; 6. Kehottaa komissiota jatkamaan kokeiluhankkeiden toteuttamista kuluttajajärjestöjen välisen yhteistyön edistämiseksi ja tukemiseksi; 7. Katsoo, että lainvastaisen kaupallisen toiminnan osalta jäsenvaltioiden olisi kannustettava kuluttajajärjestöjä sekä elinkeinonharjoittajien ja valmistajien järjestöjä edustamaan valituksia esittäneitä yksityisiä henkilöitä sekä annettava kyseisille järjestöille oikeus käynnistää menettelyjä kollektiivisen edun suojaamiseksi kansallisessa lainsäädännössä edellä mainittua lainvastaista kaupallista toimintaa vastaan, mahdollistaen lainsäädännöllisesti sen, että kyseisiltä järjestöiltä voidaan tiedustella, onko sama vastapuoli mahdollisesti osallisena muissa samaa asiaa koskevissa oikeuskäsittelyissä; 8. Kehottaa komissiota ilmoittamaan Euroopan parlamentille toimintasuunnitelmaan sisältyvien vaiheiden toteuttamisen edistymisestä; 9. Kehottaa Euroopan unionin jäsenvaltioita toteuttamaan oikeudellisia tai hallinnollisia toimenpiteitä sen varmistamiseksi, että jäsenvaltioihin sijoittautuneilla ja niiden alueella tuotteita myyvillä tai palveluja tarjoavilla yrityksillä on pysyvä edustaja (esimerkiksi toimisto, haaraliike, toinen yritys, yhdistys tai riippumaton järjestö), joka yrityksen nimissä ja sen toimeksiannosta toimii tuomioistuimen ulkopuolisen ratkaisun aikaansaamiseksi sellaisissa kuluttajariita-asioissa, jotka voivat syntyä yritysten rajojen yli ulottuvien liiketoimintojen yhteydessä; 10. Kehottaa jäsenvaltioita edistämään mahdollisimman suuressa määrin sitä, että kuluttajariita-asioiden ratkaisemiseksi luodaan tuomioistuinten ulkopuolisia menettelyjä ja yksinkertaistetaan edelleen näihin menettelyihin liittyviä käytäntöjä noudattaen päättävän elimen riippumattomuuden ja puolueettomuuden periaatetta sekä menettelyjen tehokkuutta ja avoimuutta; tällaiset menettelyt on luotava ja niiden toiminnan on tapahduttava yhteisymmärryksessä hallinnollisen valvonnan alaisten kuluttajajärjestöjen ja kaupan järjestöjen kanssa; 11. Tunnustaa alalla voimassa olevien sovitteluvälineiden, kuten mainitut Brysselin ja Rooman yleissopimusten merkityksen, mutta toteaa, että nämä välineet eivät enää ole riittäviä rajojen yli ulottuvien kuluttajariita- asioiden ja varsinkaan niihin liittyvien ongelmien ratkaisemiseksi; 12. Kehottaa puhemiestään välittämään tämän päätöslauselman komissiolle sekä tiedoksi neuvostolle ja jäsenvaltioiden parlamenteille.